HR
16.1.2023.
Službeni list Europske unije
L 14/205
Slika 11.
Shematski prikaz protoka za analizu metana s NMC-om
A.2.1.5.
Sastavni dijelovi na slici 11.
NMC
separator nemetana
Za oksidiranje svih ugljikovodika osim metana.
HC Grijani plamenoionizacijski detektor (HFID) ili plameno-ionizacijski detektor (FID) za mjerenje koncentracija ugljikovodika i CH4.
Temperatura HFID-a mora se održavati u rasponu od 453 K do 473 K (od 180 °C do 200 °C).
V1
razvodni ventil
Za odabir nultog i rasponskog plina.
R
regulator tlaka
Za kontrolu tlaka u vodu za uzorkovanje i protoka prema HFID-u.
A.2.2.
Sustav za razrjeđivanje i uzorkovanje čestica
A.2.2.1.
Opis sustava djelomičnog protoka Sustav za razrjeđivanje opisuje se na temelju razrjeđivanja dijela protoka ispušnih plinova.
Razdvajanje protoka ispušnih plinova i postupak razrjeđivanja može se izvoditi različitim tipovima sustava razrjeđivanja.
Sav razrijeđeni ispušni plin ili samo dio razrijeđenog ispušnog plina transportira se u sustav za uzorkovanje čestične tvari radi prikupljanja čestica.
Kad se misli na prvu metodu, govori se o metodi tipa potpunog uzorkovanja, a kad se misli na drugu metodu, o tipu djelomičnog uzorkovanja.
Izračun omjera razrjeđivanja ovisi o korištenom tipu sustava.
U slučaju sustava potpunog uzorkovanja kako je prikazan na slici 12. nerazrijeđeni ispušni plinovi prenose se iz ispušne cijevi (EP) u tunel za razrjeđivanje (DT) kroz sondu za uzorkovanje (SP) i cijev za prijenos (TT).
Ukupni protok kroz tunel prilagođava se regulatorom protoka FC2 i pumpom za uzorkovanje (P) sustava za uzorkovanje čestica (vidjeti sliku 16.).
Regulator protoka FC1, koji može upotrijebiti qmew ili qmaw i qmf kao komandne signale, regulira protok sredstva za razrjeđivanje da bi se postiglo željeno razdvajanje ispušnih plinova.
Protok uzorka u DT je razlika ukupnog protoka i protoka sredstva.
za razrjeđivanje Protok sredstva za razrjeđivanje mjeri se uređajem za mjerenje protoka FM1, a ukupni protok uređajem za mjerenje protoka FM3 sustava za uzorkovanje čestica (vidjeti sliku 16.).
Omjer razrjeđivanja izračunava se iz te dvije brzine protoka.